
**ΕΛΛΗΝΙΚΗ ΔΗΜΟΚΡΑΤΙΑ**

**ΕΙΡΗΝΟΔΙΚΕΙΟ ΙΩΑΝΝΙΝΩΝ
Αριθμ. Πρωτ. 1245/2020**

**Προς τον Δικηγορικό Σύλλογο Ιωαννίνων**

**ΑΝΑΚΟΙΝΩΣΗ**

**Η Διευθύνουσα το Ειρηνοδικείο Ιωαννίνων**

**Σχετικά με την εκδίκαση των υποθέσεων της 8-12-2020 (εκούσια δικαιοδοσία και μικροδιαφορές) και της 11-12-2020 (περιουσιακές διαφορές και υποθέσεις ρύθμισης οφειλών),** σας ενημερώνουμε ότι θα πραγματοποιηθούν όλες οι δίκες, που θα συζητηθούν χωρίς εξέταση μαρτύρων. (μόνο με έγγραφα). **Για το σκοπό αυτό μέχρι τις 12.00 της προηγούμενης της δικασίμου εργάσιμης ημέρας**, πρέπει να κοινοποιηθεί στη γραμματεία του Ειρηνοδικείου, **μέσω μηνύματος ηλεκτρονικού ταχυδρομείου, δήλωση των πληρεξούσιων δικηγόρων των διαδίκων, ότι η συγκεκριμένη υπόθεση θα εκδικαστεί χωρίς την εξέταση μαρτύρων** . Οι πληρεξούσιοι δικηγόροι υποχρεούνται να αποστέλλουν την παραπάνω δήλωση στην ηλεκτρονική διεύθυνση eirinodikeioioanninon@gmail.com, στην οποία πρέπει να διαλαμβάνεται ο αριθμός έκθεσης κατάθεσης του δικογράφου, η διαδικασία, ο αριθμός πινακίου ή εκθέματος και τα ονόματα των διαδίκων. **Κατά την εκδίκαση των υποθέσεων, στις οποίες έχει χωρήσει η πιο πάνω έγγραφη δήλωση, περί μη εξέτασης μάρτυρα, θα πρέπει να παρίστανται αυτοπροσώπως οι πληρεξούσιοι δικηγόροι**, κατά τις διατάξεις του Κ.Πολ.Δ και να **προσκομίσουν τις προτάσεις και τα σχετικά**. Περαιτέρω, σύμφωνα με το άρθρο 72 παρ. 2 του ν. 4722/2020, προβλέπεται η δυνατότητα υποβολής αιτήματος αναβολής με κοινή ανέκκλητη δήλωση των δικηγόρων, κατά το άρθρο 242 παρ. 2 του Κ.Πολ.Δ και κατ’ απόκλιση της παρ. 2 του άρθρου 115 του Κ.Πολ.Δ, η οποία δήλωση υποβάλλεται στην ηλεκτρονική διεύθυνση eirinodikeioioanninon@gmail.com, με μήνυμα ηλεκτρονικού ταχυδρομείου, το αργότερο μέχρι την δωδεκάτη ώρα της προηγούμενης της δικασίμου εργάσιμης ημέρας. Οι λοιπές υποθέσεις θα αποσύρονται από το πινάκιο ή το έκθεμα.

Επισημαίνεται ότι στην αίθουσα του Ειρηνοδικείου θα παρίστανται μόνο 15 άτομα.

 Ιωάννινα 3-12-2020

 Η Διευθύνουσα το Ειρηνοδικείο Ιωαννίνων

 Θεοδώρα Τερζοπούλου